CELEX: 32000R2548
Language: lv
Date: 2000-11-02 00:00:00
Title: Eiropas Centrālās bankas Regula (EK) Nr. 2548/2000 (2000. gada 2. novembris) par pārejas noteikumiem Eiropas Centrālās bankas obligāto rezervju piemērošanai pēc eiro ieviešanas Grieķijā (ECB/2000/11)

Svarīgs juridisks paziņojums

|

32000R2548

Oficiālais Vēstnesis L 291 , 18/11/2000 Lpp. 0028 - 0029

		Eiropas Centrālās bankas Regula (EK) Nr. 2548/2000(2000. gada 2. novembris)par pārejas noteikumiem Eiropas Centrālās bankas obligāto rezervju piemērošanai pēc eiro ieviešanas Grieķijā(ECB/2000/11)EIROPAS CENTRĀLĀS BANKAS PADOME,ņemot vērā Eiropas Centrālo banku sistēmas un Eiropas Centrālās bankas (ECB) Statūtus (še turpmāk "Statūti"), un jo īpaši to 19. panta 1. punktu un 47. panta 2. punkta pirmo ievilkumu, Padomes Regulu (EK) Nr. 2531/98 (1998. gada 23. novembris) par obligāto rezervju piemērošanu, ko veic Eiropas Centrālā banka [1] un Padomes Regula (EK) Nr. 2532/98 (1998. gada 23. novembris) par Eiropas Centrālās bankas pilnvarām piemērot sankcijas [2],ņemot vērā Padomes Regulu (EK) Nr. 2533/98 (1998. gada 23. novembris) par statistikas informācijas vākšanu, ko veic Eiropas Centrālā banka [3], un jo īpaši tās 5. panta 1. punktu un 6. panta 4. punktu,ņemot vērā Eiropas Centrālās bankas Regulu (EK) Nr. 2818/98 (1998. gada 1. decembris) par obligāto rezervju piemērošanu (ECB/1998/15) [4], kurā jaunākie grozījumi izdarīti ar ECB Regulu (EK) Nr. 1921/2000 [5],ņemot vērā Eiropas Centrālās bankas Regulu (EK) Nr. 2819/98 (1998. gada 1. decembris) par monetāro finanšu iestāžu nozares konsolidēto bilanci (ECB/1998/16) [6], kurā grozījumi izdarīti ar ECB Regulu (EK) Nr. 1921/2000 (5),ņemot vērā Eiropas Centrālās bankas padomes ieguldījumu,tā kā:(1) Eiro ieviešana Grieķijā no 2001. gada 1. janvāra ir saistīta ar ECBS obligāto rezervju sistēmas attiecināšanu no tā paša datuma uz kredītiestādēm un kredītiestāžu filiālēm, kas atrodas Grieķijā.(2) Šo iestāžu integrācija ECBS obligāto rezervju sistēmā prasa pieņemt pārejas noteikumus, lai nodrošinātu vienmērīgu integrāciju, neradot nesamērīgu apgrūtinājumu kredītiestādēm iesaistītajās dalībvalstīs, tostarp Grieķijā.(3) Statūtu 5. pants kopā ar Eiropas Kopienu dibināšanas līguma 10. pantu uzliek dalībvalstīm pienākumu izstrādāt un īstenot valstu līmenī visus vajadzīgos pasākumus, lai vāktu statistikas informāciju, kas vajadzīga ECB statistikas ziņojumu prasību izpildei un savlaicīgas sagatavošanās veikšanai statistikas jomā, lai tās kļūtu par iesaistītām dalībvalstīm,IR PIEŅĒMUSI ŠO REGULU.1. pantsPārejas noteikumiPārejas noteikumi ECB obligāto rezervju piemērošanai pēc eiro ieviešanas Grieķijā ir izklāstīti šīs regulas pielikumā, kas ir šīs regulas sastāvdaļa.Ja šajā regulā nav īpašu noteikumu, piemēro Regulas (EK) Nr. 2818/98 un Regulas (EK) Nr. 2819/98 noteikumus.2. pantsStāšanās spēkāŠī regula stājas spēkā dienā, kad to publicē Eiropas Kopienu Oficiālajā Vēstnesī. Šīs regulas pielikumā izklāstītie noteikumi ir spēkā tikai attiecībā uz 2001. gada pirmajiem rezervju apjoma uzturēšanas laika posmiem.Frankfurtē pie Mainas, 2000. gada 2. novembrīECB padomes vārdā —priekšsēdētājsWillem F. Duisenberg[1] OV L 318, 27.11.1998., 1. lpp.[2] OV L 318, 27.11.1998., 4. lpp.[3] OV L 318, 27.11.1998., 8. lpp.[4] OV L 356, 30.12.1998., 1. lpp.[5] OV L 229, 9.9.2000., 34. lpp.[6] OV L 356, 30.12.1998., 7. lpp.--------------------------------------------------PIELIKUMSPĀREJAS NOTEIKUMI ATTIECĪBĀ UZ IESTĀŽU, KAS ATRODAS GRIEĶIJĀ, INTEGRĀCIJU ECBS OBLIGĀTO REZERVJU SISTĒMĀ1. Uz kredītiestādēm un kredītiestāžu filiālēm, kas atrodas Grieķijā, (še turpmāk "iestādes, kas atrodas Grieķijā") obligāto rezervju prasības attiecas no 2001. gada 1. janvāra. Rezervju apjoma uzturēšanas pārejas laiks iestādēm, kas atrodas Grieķijā, ir no 2001. gada 1. janvāra līdz 2001. gada 23. janvārim. Rezervju apjoma uzturēšanas laiku, ko saskaņā ar ECB Regulas (EK) Nr. 2818/98 7. pantu piemēro iestādēm, kuras atrodas citās iesaistītajās dalībvalstīs, neietekmē rezervju apjoma uzturēšanas pārejas laika pastāvēšana iestādēm, kas atrodas Grieķijā.I Rezervju apjoma uzturēšanas pārejas laiks iestādēm, kas atrodas Grieķijā2. Katras iestādes, kas atrodas Grieķijā, rezervju bāzi attiecībā uz šo rezervju apjoma uzturēšanas pārejas laiku nosaka attiecībā pret tās bilances sastāvdaļām uz 2000. gada 30. novembri. Rezervju bāzi katra iestāde paziņo Grieķijas Bankai pirms šā rezervju apjoma uzturēšanas pārejas laika sākuma saskaņā ar ECB naudas un banku statistikas ziņošanas sistēmu, kas noteikta ECB Regulā (EK) Nr. 2819/98. Iestādes, kas atrodas Grieķijā un kas izmanto Regulas (EK) Nr. 2819/98 2. panta 2. punktā paredzētos izņēmumus, aprēķina rezervju bāzi rezervju apjoma uzturēšanas pārejas laikam, pamatojoties uz savu bilanci uz 2000. gada 30. novembri un rezervju bāzi paziņo Grieķijas Bankai pirms rezervju apjoma uzturēšanas pārejas laika sākuma.3. Attiecībā uz pārejas laiku puse, kura izdara aprēķinus, aprēķina un paziņo iestāžu, kas atrodas Grieķijā, atsevišķās rezervju prasības pirms rezervju apjoma uzturēšanas pārejas laika sākuma saskaņā ar Regulas (EK) Nr. 2818/98 5. panta 3. punktā minēto procedūru.Aprēķinātās prasības rezervēm apstiprina vēlākais rezervju apjoma uzturēšanas pārejas laika pirmajā valsts centrālās bankas darbadienā saskaņā ar Regulas (EK) Nr. 2818/98 5. panta 3. punktā minēto procedūru.4. Attiecībā uz rezervju apjoma uzturēšanas pārejas laiku Regulas (EK) Nr. 2818/98 5. panta 4. punkta mērķiem puse, kas izdara labojumus, paziņo labojumus otrai pusei vēlākais līdz 2001. gada 15. janvārim. Paziņojuma saņēmēja puse apstiprina labojumus vēlākais līdz 2001. gada 16. janvārim. Reakcijas trūkums no paziņojuma saņēmēja puses līdz 2001. gada 16. janvāra beigām tiek uzskatīts par iestādes rezervju prasību apstiprinājumu rezervju apjoma uzturēšanas pārejas laikam.II Pārejas noteikumi iestādēm, kas atrodas citās iesaistītajās dalībvalstīs5. Iestādes, kas atrodas citās iesaistītajās dalībvalstīs, var izmantot iespēju par rezervju apjoma uzturēšanas periodiem no 2000. gada 24. decembra līdz 2001. gada 23. janvārim un no 2001. gada 24. janvāra līdz 2001. gada 23. februārim atskaitīt no savām rezervju bāzēm saistības, kuras tās ir parādā iestādēm, kas atrodas Grieķijā un kas nav uzskaitītas kā atbrīvotas no ECBS obligāto rezervju sistēmas. Iestādes var paļauties uz Regulas (EK) Nr. 2818/98 2. panta 3. punktā minētajiem sarakstiem, lemjot, vai viņu saistības ir parāds iestādei, uz kuru arī attiecas rezervju prasības.6. Iestādes, kas atrodas citās iesaistītajās dalībvalstīs un kas vēlas izmantot iespēju atskaitīt saistības, kuras tās ir parādā iestādēm, kas atrodas Grieķijā, par 2000. gada novembri un decembri nosūta tabulu saskaņā ar Regulas (EK) Nr. 2819/98 1. pielikuma 1. tabulas zemsvītras piezīmi 7, uzskatot iestādes, kas atrodas Grieķijā, par tādām, uz ko jau attiecas ECBS obligāto rezervju sistēma.Tas neskar iestāžu pienākumu par attiecīgajiem periodiem paziņot statistikas informāciju saskaņā ar Regulas (EK) Nr. 2819/98 1. pielikuma 1. tabulu, arī uzskatot iestādes, kas atrodas Grieķijā, par bankām, kas atrodas citur pasaulē.Tabulas paziņo saskaņā ar parastajiem termiņiem un procedūrām, kas noteiktas Regulā (EK) Nr. 2819/98.7. Ziņotāja iestāde, kas izmanto Regulas (EK) Nr. 2819/98 2. panta 2. punktā paredzēto izņēmumu, var pieņemt lēmumu par 2000. gada novembri un decembri nosūtīt tabulu saskaņā ar Regulas (EK) Nr. 2819/98 1. pielikuma 1. tabulas zemsvītras piezīmi 7, uzskatot iestādes, kas atrodas Grieķijā, par tādām, uz ko jau attiecas ECBS obligāto rezervju sistēma.Tādā gadījumā datus, kas attiecas uz 2000. gada novembri, paziņo attiecīgajai iesaistītajai VCB vēlākais 2000. gada 23. decembrī. Attiecīgas iestādes rezervju bāzi rezervju apjoma uzturēšanas periodiem, kas sākas 2000. gada 24. decembrī un 2001. gada 24. janvārī, aprēķina, pamatojoties uz datiem, kuri attiecas uz 2000. gada novembri.Datus, kas attiecas uz 2000. gada decembri, paziņo saskaņā ar parastajiem termiņiem un procedūrām, kas piemērojamas attiecīgajām kredītiestādēm. Attiecīgas iestādes rezervju bāzi rezervju apjoma uzturēšanas periodiem, kas sākas 2001. gada 24. februārī, 24. martā un 24. aprīlī, aprēķina, pamatojoties uz datiem, kuri attiecas uz 2000. gada decembri.--------------------------------------------------